Diari Oficial de la Generalitat Valenciana


Sumari del DOGV 4941, del 08-02-2005 (2005/964)

RESOLUCIÓ de 24 de gener de 2005, de la Direcció General de Justícia de la Conselleria de Justícia i Administracions Públiques, per la qual s'atorguen destinacions als funcionaris del cos d'agents de l'administració de justícia (torn lliure), integrats en el cos o escala d'auxili judicial, que van superar les proves selectives convocades per orde JUS/1453/2003, de 27 de maig, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4941

Data del DOGV
:   08-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/964


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de gener de 2005, de la Direcció General de Justícia de la Conselleria de Justícia i Administracions Públiques, per la qual s'atorguen destinacions als funcionaris del cos d'agents de l'administració de justícia (torn lliure), integrats en el cos o escala d'auxili judicial, que van superar les proves selectives convocades per orde JUS/1453/2003, de 27 de maig, en l'àmbit de la Comunitat Valenciana. [2005/964]
  
Mitjançant Resolució de 10 de novembre de 2004, de la Direcció General de Justícia de la Conselleria de Justícia i Administracions Públiques (DOGV i BOE de 25 de novembre de 2004) va fer-se pública la relació de places corresponent a l'àmbit de la Comunitat Valenciana, que s'oferien als aspirants aprovats en les proves selectives per a l'ingrés en el cos d'agents de l'administració de justícia, torn lliure, convocades per Orde JUS/1453/2003, de 27 de maig, del Ministeri de Justícia.
  
De conformitat amb el que estableix la disposició transitòria sisena, de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i també l'art. 23 del Reglament Orgànic dels Cossos d'Oficials, Auxiliars i Agents de l'administració de Justícia, aprovat pel Reial Decret 249/96, de 16 de febrer, aquesta Direcció General de Justícia ha resolt adjudicar destinacions en els òrgans judicials que es relacionen en l'annex I, als funcionaris del cos d'agents de l'administració de justícia (torn lliure), nomenats i integrats en el cos o escala d'auxili judicial, per Orde de 24 de gener de 2005, i tindran en compte el següent:
  
Primer
  
Els agents de l'administració de justícia, integrats en el cos o escala d'auxili judicial, als qui s'atorga destinació, hauran de prendre possessió del seu càrrec dins del termini de vint dies naturals, comptadors des de l'endemà de la publicació d'aquesta Resolució en el Boletín Oficial del Estado, d'acord amb el que estableix l'art. 24 del Reial Decret 249/1996, de 16 de febrer, i no resultarà retribuït el termini possessori, ja que segons disposa la normativa en matèria de nòmines, durant el primer mes es meritaran per dies les retribucions corresponents al nou cos en què s'ingressa.
  
La cumplimientació de l'acte administratiu de presa de possessió s'efectuarà a la Direcció Territorial de la Direcció General de Justícia a Alacant, sítia a la Torre de la Generalitat, Rambla de Méndez Núñez, núm. 41 €2a planta, 03546 Alacant; tot seguit els funcionaris hauran de personar-se en l'òrgan judicial adjudicat, per tal de procedir al jurament o promesa del càrrec i la resta de diligències establertes en l'article 26 del Reglament Orgànic.
  
Segon
  
Els funcionaris interins i titulars, en comissió de servei o adscripció provisional, que actualment ocupen places que han sigut adjudicades als aspirants aprovats, cessaran el dia immediatament anterior al de la presa de possessió del titular.
  
Tercer
  
En compliment de la legislació sobre incompatibilitats del personal al servei de l'administració pública (Llei 53/1974, de 2 de desembre), aplicable al personal al servei de l'administració de justícia, en virtut dels articles 79 i concordants del vigent Reglament Orgànic (Reial Decret 249/1996, de 16 de febrer), aquells aspirants que ostenten ja la condició de funcionaris públics, hauran de manifestar opció en l'acta de presa de possessió.
  
Quart
  
Els agents de l'administració de justícia, integrats en el cos o escala d'auxili judicial, als qui s'atorga destinació en virtut d'aquesta resolució, no obstant haver sigut destinats amb caràcter forçós per l'orde de qualificació, segons les seues preferències, no podran participar en concurs de trasllats fins que transcórrega un any des que van ser destinats, d'acord amb el que estableix l'article 57.c) del Reglament Orgànic.
  
Cinqué
  
Les places ofertes als aspirants mitjançant Resolució de 10 de novembre (DOGV i BOE 25-11-2004), no adjudicades en la present Resolució, mantenen la seua condició de desertes.
  
Contra la present Resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de la ciutat de València, o davant d'aquells que es troben en la circumscripció on el demandant tinga el seu domicili, en un termini de dos mesos, comptadors des de l'endemà de la seua notificació o publicació, conforme al que disposen els articles 8.2, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de recurs potestatiu de reposició, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.
  
València, 24 de gener de 2005.- La directora general de Justícia: Patricia Montagud Alario.
  
Nota informativa: les adjudicacions als jutjats de Primera Instància i Instrucció de Benidorm s'efectuen de conformitat amb el que disposa el Reial Decret 2294/2004, de 10 de desembre (BOE 11-12-2004) pel qual s'estableix la separació de jutjats de Primera Instància i jutjats d'Instrucció al partit judicial de Benidorm.